Mhanda, kurwa kana dzivo (violence, dispute, obstinacy) izwi rinoreva mvongamupopoto yekurwa neruzha. Izwi rokuti mhanda rinoshandiswa kunyanya nevanotaura chiKorekore. Kununura kana kunanura (separate two fighting parties). Kurandura; kurandutsira kana kununura (intervene) zvinoreva kupindira pakati pevanhu vari kurwa nechinangwa chekumisa kurwa. Marandure anenge ari munhu wacho ari kurandutsira. Makovore, bope kana mhope (a quarrel, a disturbance, noise) zvichireva ruzha rwevanhu vari kupopotana - muchokoto. Zvichida ndipo panobva zita rokuti Chikowore?? Chivhumbu (Unexpected assault) apa zvichireva kuerekana munhu orohwa pasina chitarisiro chazvo. Kugebenga (violence). Genesis 6:11 Bhaibheri reChiNdau: Nenyika yaiya yashata pamberi paMwari, nyika yaiya yazara ngokugebenga: The earth was corrupt before God, the earth was filled with violence. Aridza mhere, atya. One who has called for help has surrendered. Apotera, atya. One who has taken refuge has surrendered. Kuzvigamba hunge wakakombwa. (It's easy) to be daring if you are (well) guarded. Tsvaru anodana tivhu. A light stroke invites a heavy blow. Tsvaru ungodana tewe. A light stroke invites a heavy blow. Zvichida ndipo panobva zita rokuti Matewe?